ผมมีอาการอสุจิมีเลือดปนจากการช่วยตัวเอง เหตุการณ์เริ่มจากวันนึงช่วยตัวเองแรงกว่าปกติเล็กน้อย (มือ,ไม่มีอุปกรณ์อย่างอื่น) ตกใจมากจึงหยุดช่วยตัวเองไป2อาทิตย์ ในระหว่าง2อาทิตย์ที่เว้นว่างไป มีปัสสาวะปนก้อนลิ้มเลือดในวันแรก (แค่ครั้งเดียว) และหลังจากนั้นปัสสาวะปกติไม่มีเลือดปนตลอด2อาทิตย์ แต่จะมีอาการหน่วงๆที่ต้นขาหนีบซ้ายเล็กน้อย พอให้ได้รู้สึกตลอดเวลา (ไม่เจ็บปวด) หลังจากผ่านมา2อาทิตย์ ผมก็ทำกิจอีกครั้งแบบเบามือ แต่ครั้งนี้ก็ยังมีเลือดปนออกมาอีก แต่น้อยกว่าครั้งแรก และอาการหน่วงๆที่ต้นขาหนีบซ้ายยังคงเป็นอยู่ตลอดเวลา และครั้งนี้ไม่มีอาการของปัสสาวะเป็นเลือด ผมจึงหยุดไปอีก1อาทิตย์ ซึ่งก็เหมือนเดิม อสุจิยังคงมีปนเลือดออกมา แต่ปัสสาวะไม่มีเลือดปน อาการหน่วงๆที่ต้นขาหนีบซ้ายก็ยังเป็นเหมือนเดิม … รวมระยะเวลาที่เรียนไปข้างต้น 1 เดือน (ช่วยตัวเองไป3ครั้ง) และที่ปล่อยผ่านมาถึง4สัปดาห์ก็เพราะต้องการจะดูอาการตัวเองและคิดว่าอาการน่าจะหายไปเอง แต่สุดท้ายก็ไม่หาย ซึ่งผมต้องเรียนว่า ผมอายุ45 สูบบุหรี่ และทานวิตามิน C 1,000มิลลิกรัม อย่างต่อเนื่องมาตั้งแต่อายุ20 วันล่ะ2-3เม็ด … ที่เรียนมาทั้งหมดเพื่อประกอบการวิเคราะห์ครับ และผมอยู่ต่างประเทศ ไม่มีความรู้เรื่องที่นี่เท่าไร จึงอยากเรียนปรึกษา หากเป็นอาการที่น่าเป็นห่วงจะได้รีบทำการรักษาต่อไปครับ
สวัสดีค่ะอาการมีอสุจิปนเลือดออกมาให้เห็น เคยมีปัสสาวะปนเลือดมาร่วมด้วย เจ็บหน่วงๆนั้น อาจจะเกิดจาก การอักเสบหรือติดเชื้อบริเวณท่อปัสสาวะ มีการบาดเจ็บของตัวองคชาติ ท่อปัสสาวะ ต่อมลูกหมาก ถุงเก็บน้ำอสุจิ ท่อนำอสุจิ หรือบริเวณอัณฑะ นิ่วในทางเดินปัสสาวะ หรือเกิดจากการมีเพศสัมพันธ์หรือช่วยตัวเองที่รุนแรงเกินไปก็ได้เช่นกันซึ่งเป็นภาวะที่ถ้ายังเป็นต่อเนื่อง แม้หยุดการทำกิจกรรมทางเพศไปแล้ว ก็ยังมีเลือดปนออกมากับท่อปัสสาวะให้เห็น ควรไปพบแพทย์เพื่อตรวจเพิ่มเติม เพราะอาจมีการบาดเจ็บของท่อปัสสาวะที่ควรได้รับการดูแลโดยแพทย์ต่อไป และควรได้รับการตรวจคัดกรองโรคติดต่อทางเพศสัมพันธ์ไปด้วยเบื้องต้นอาจหยุดการทำกิจกรรมทางเพศมากๆไปก่อน ระวังการไปกระทบกระแทกที่บริเวณดังกล่าว ส่วนเรื่องวิตามิน C นั้นอาจไม่ได้มีผลทำให้มีเลือดออกผิดปกติได้ แต่อย่างไรก็ตาม ร่างกายของเราต้องการวิตามิน C แค่วันละประมาณ 100 กรัมต่อวัน อาจจะลดปริมาณวิตามินที่กินลง เพราะการกินวิตามินซีซึ่งเป็นกรดเกินไปนานๆ และไม่ได้กินน้ำตามอย่างเพียงพอ อาจส่งผลทำให้เกิดนิ่วในทางเดินปัสสาวะตามมาได้